Lisa 1
11.12.2025 juhatuse otsus nr 45
Muudetud 11.08.2026 juhatuse otsus nr 33
Jõgevamaa Koostöökoja  LEADER-projektitoetuste taotluste taotlemise, menetlemise, hindamise kord 

Käesolev kord sätestab Jõgevamaa Koostöökoja (edaspidi Koostöökoda) LEADER-meetmete  projektitaotluste (edaspidi Taotlus) taotlemise, menetlemise ja hindamise protsessi ning hindamiskomisjoni (edaspidi Komisjon) töökorraldust. Lisaks käesolevale korrale lähtub Koostöökoda taotluste menetlemisel regionaalministri 30.05.2023 nr 29 määrusest „LEADERi kohaliku arengu strateegia 2023–2027 rakendamine“ (edaspidi Määrus) ja Jõgevamaa Koostöökoja ühisstrateegia 2023 – 2027 eesmärkide elluviimisest (edaspidi Strateegia) https://jogevamaa.com/koostookoda/strateegia-2023-2027/strateegia-2023-2027-dokument/

1. Taotlusvooru väljakuulutamine
1.1. Koostöökoda kinnitab üldkoosoleku otsusega Taotluste vastuvõtu tähtaja ning avalikustab selle koos toetatavate tegevuste loetelu ning projektitoetustele planeeritud rahaliste vahendite jaotusega vähemalt (20) tööpäeva enne taotlusvooru avamist Koostöökoja veebilehel, maakonnalehes ning võimalusel piirkonna omavalitsuste paberlehtes ja veebilehtedel.
1.2. Hiljemalt samaks tähtajaks avalikustatakse Koostöökoja veebilehel kõik muu konkreetset taotlusvooru puudutav teave – korrektse Taotluse esitamiseks vajalikud juhendid ja vormid.

2. Taotluse esitamine ja taotlusele esitatavad nõuded
2.1. Taotlust, võib esitada Koostöökoja tegevuspiirkonnas tegutsev kohaliku omavalitsuse üksus, sihtasutus, mittetulundusühing ja ettevõte sealhulgas kohalik tegevusrühm (edaspidi Taotleja). Taotleja peab vastama Määruses sätestatud nõuetele ja olema kooskõlas vastava toetusmeetme lehe tingimustega.
2.2. Taotlus toetuse taotlemiseks täidetakse e-PRIA keskkonnas aadressil www.pria.ee 
2.3. Taotluses sisalduvad tegevused peavad olema abikõlblikud vastavalt meetmelehe ja Määruse nõuetele.
2.4. Taotlused koos kõigi vajalike lisadokumentidega esitatakse e-PRIA keskkonna kaudu hiljemalt väljakuulutatud taotlusvooru viimasel päeval kell 15.00.

3.  Taotluse vastuvõtmine, taotluse ja taotleja nõuetele vastavuse kontroll
3.1 Kõik tähtajaks esitatud Taotlused ja esitatud lisadokumendid registreeritakse ja säilitatakse digitaalselt e-PRIA keskkonnas.
3.2 Kõik tähtaegselt esitatud Taotlused läbivad vastavuse kontrolli.
3.3 Koostöökoja büroo kontrollib Taotleja, Taotluse ja toetatava tegevuse vastavust Strateegiale. Vastavuse kontrolli eesmärgiks on teha kindlaks, kas esitatud Taotlus ja lisadokumendid vastavad meetmelehel ja Määruses toodud tingimustele. Taotluse vastavuse kontroll toimub  kuni kahekümne (20) tööpäeva jooksul peale Taotlusvooru lõppemist.
3.4 Kui koos Taotlusega ei ole esitatud kõiki lisadokumente või kui esitatud dokumendis puuduvad Taotluse hindamiseks vajalikud andmed, tehakse Taotlejale ettepanek puuduste kõrvaldamiseks viie (5) tööpäeva jooksul e-PRIA keskkonna kaudu. Taotlejal on võimalik puudusi kõrvaldada maksimaalselt kahel korral.
3.5 Koostöökoda võib jätta Taotluse hindamata, kui Taotlus ei vasta meetmelehes esitatud tingimustele, kui Taotleja ei ole esitanud hindamiskorra p. 3.4 nimetatud vajalikke andmeid või dokumente määratud tähtaja jooksul või kui taotleja muudab taotlust selles osas, mille kohta ei ole esitatud puuduste kõrvaldamise ettepanekut. 
3.6 Vastavuse kontrolli lõppedes esitab Koostöökoja büroo kontrolli tulemused	Koostöökoja juhatusele kinnitamiseks, tuues välja:
3.6.1 projektitoetuse taotlused, mis vastavad nõuetele;
3.6.2 projektitoetuse taotlused, mis ei vasta	nõuetele.
3.7 Koostöökoja juhatuse liikmetel on õigus tutvuda projektitaotlustega pärast nõuetele vastavuse kontrolli teostamist, välja arvatud juhul kui samas taotlusvoorus on tuvastatud juhatuse liikme seos mõne taotlusega või on võimalus mõjutada taotluste menetlemise kulgu.
3.8 Koostöökoja juhatus kinnitab	oma otsusega vastavuse kontrolli tulemused viie (5) tööpäeva jooksul	alates	tulemuste saamisest ja suunab kõik puudusteta taotlused hindamiskomisjonile sisuliseks hindamiseks e-PRIA keskkonnas.
3.9 Koostöökoja poolt esitatud taotlust, mis on eelnevalt liikmete üldkoosoleku otsusega  kinnitatud, hindamisele ei suunata.  
3.10 Hindamata jäetud Taotluste kohta edastatakse vastav teavitus koos märkusega hindamata jätmise põhjuste kohta PRIA-le ja taotlejale.  
3.11 Taotluse menetlemise aeg on kuni nelikümmend (40) tööpäeva väljakuulutatud Taotlusvooru viimasest päevast.

4. Hindamiskomisjoni moodustamine
4.1 Hindamiskomisjonid moodustatakse juhatuse otsusega taotlusvooruks vastavalt  Koostöökoja põhikirja punktile 9. 
4.2 Hindamiskomisjon on vähemalt 5-liikmeline: koosseisus on kodanike ühenduste, omavalitsuse, ettevõtjate ja noorte esindaja ning meetme ekspert. Vastavalt meetme sisule võib suurendada hindamiskomisjoni liikmete arvu: ettevõtlusmeetmes ettevõtjate ja kogukonnameetmes kodanike ühenduste esindajate arvu. 
4.3 Hindamiskomisjoni liikmed valitakse üldjuhul avaliku konkursiga. Konkursi luhtumisel on juhatusel õigus nimetada hindamiskomisjoni liige või liikmed ilma konkurssi korraldamata.  
4.4 Kui hindamiskomisjoni liige on seotud ühe või mitme analüüsitava meetme Taotlusega, taandab vastavalt haldusmenetluse seaduse § 10-le hindamiskomisjoni liige ennast meetme Taotluste hindamisest. Taandamise kohta esitab hindamiskomisjoni liige juhatusele vastavasisulise avalduse kahe (2) tööpäeva jooksul arvates Taotluste vastuvõtu lõppemisest.
4.5 Liikme taandamise korral osaleb hindamiskomisjoni tegevuses asendusliige, kelle määrab vastavalt Koostöökoja põhikirjale juhatus.
4.6 Hindamiskomisjoni liikme töö on tasustatud, olenedes vastavasse taotlusvooru esitatud Taotluste arvust. Tasustamise määrad otsustab Koostöökoja juhatus.

5. Hindamiskomisjoni töökorraldus
5.1 Koostöökoja büroo kutsub kokku Komisjoni teatades sellest ette vähemalt viis (5)  tööpäeva. Komisjonide tegevust koordineerib Koostöökoja tegevjuht. 
5.2 Komisjoni töövorm on koosolek. Komisjoni liige, kes ei saa koosolekul osaleda, teatab sellest vähemalt üks (1) tööpäev enne Komisjoni koosolekut. Komisjonid valivad kohapeal endale esimehe, kes tagab koosolekul osalejate võrdsed võimalused sõna võtta. 
5.3 Komisjoni liikmed hindavad Taotlusi vastavalt käesoleva korra punktis 6 toodud hindamiskriteeriumitele. Komisjoni liikmed märgivad oma hindepunktid ja hindepunktide kommentaarid e-PRIA keskkonnas.
5.4 Komisjoni liikmete hinded iga hindamiskriteeriumi kohta kajastatakse ühtse aritmeetilise keskmisena, mis korrutatakse läbi kriteeriumi osakaaluga ning saadud tulemused summeeritakse koondhindeks. Hindepunktid märgitakse kümnendarvuna kolm kohta pärast koma e-PRIA keskkonnas.
5.5 Taotleja on kohustatud esitama Koostöökoja või Komisjoni nõudmisel taotleja ja Taotluse kohta lisateavet, võimaldama kontrollida Taotluse ja taotleja vastavust nõuetele, sealhulgas teha paikvaatlust. Taotleja peab viivitamata teavitama Koostöökoda, kui Taotluses esitatud andmetes on toimunud muudatused või ilmnenud asjaolud, mis võivad mõjutada Taotluse kohta otsuse tegemist, samuti  tõendama Komisjoni nõudmisel meetmelehel ja Määruses ettenähtud dokumentide olemasolu.
5.6 Komisjonil on õigus teha järelepärimisi hinnapakkujatele Taotlustega koos esitatud hinnapakkumiste kehtivuse kontrollimiseks.
5.7 Investeeringuga seotud Taotluste puhul võib hindamiskomisjon rakendada enne hindamist paikvaatlust. Kõikide projektitaotluste puhul võimaldatakse taotleja ärakuulamist enne Komisjoni lõplike hindepunktide andmist.
5.8 Komisjoni tegevus protokollitakse, protokolli eest vastutab Koostöökoja büroo. Protokolli märgitakse: projektitaotluse vastuvõtu tähtaeg; aeg, millal Komisjon hindas projektitaotlust; Komisjoni koosseis, milles on välja toodud KOV üksuste esindajad, riigi või KOV üksuse osalusega eraõiguslike juriidiliste isikute esindajad; iga projektitaotluse koondhindepunktid; teave Komisjoni liikme taandamise kohta; muu oluline teave projektitaotluse hindamisega seotud asjaolude kohta.
5.9 Komisjoni liikmeid ei tohi taotlejad mõjutada.
5.10 Komisjoni liikmetel ei ole õigust Taotluste kaudu neile teatavaks saanud infot levitada kolmandatele osapooltele.
5.11 Komisjoni liikmed ei avalikusta hindamistulemusi enne, kui need on avalikustatud  Koostöökoja büroo poolt Koostöökoja veebilehel.

6. Taotluste hindamine
6.1 Hindajatele esitatakse vastavuse kontrolli läbinud Taotlused e-PRIA keskkonnas. Hindajatel on aega Taotlustega tutvuda ja Taotlusi hinnata kümme (10) tööpäeva. Iga komisjoni liige hindab taotlusi nelja palli süsteemis täisarvudes (0 minimaalne, 3 maksimaalne) vastavalt etteantud hindamiskriteeriumitele. Hindajad märgivad hindamislehele iga Taotluse kohta hindeid põhjendava selgituse või kommentaari. 
6.2 Hindamiskriteeriumid on:


2


	6.2.1. ALAMEEDE 1.1 STARDIABI JA ARENGUTOETUS TÖÖKOHTADE LOOMISEKS

	Hindamiskriteerium
	Osakaal
	Maksimaalse hinde kirjeldus
	  Hinde kirjelduse skaala

	1. Projekti vastavus meetme eesmärkidele
	20%
	Projekt tuleneb otseselt strateegia visioonist ja eesmärkidest, arenguvajadus ja lahendus on selgelt esitatud ning kestlik. Projekt on otseselt suunatud töökohtade loomisele, kas ettevõtluse arengut toetava investeeringu abil või ettevõtlusega alustamisel.

	0- Projekt ei ole strateegiaga seotud, arenguvajadust ei ole kirjeldatud.
1- Projekt on kaudselt strateegiaga seotud, võib aru saada, millist arenguvajadust projektiga lahendatakse.
2- Projekt on strateegiaga seotud, arenguvajadus on arusaadavalt kirjeldatud.
3- Projekt tuleneb otseselt strateegia visioonist ja eesmärkidest, arenguvajadus ja lahendus on selgelt esitatud ning kestlik. Projekt on otseselt suunatud töökohtade loomisele, kas ettevõtluse arengut toetava investeeringu abil või ettevõtlusega alustamisel. 

	2. Projekti mõju meetme mõõdikute täitmisele
	25%
	Projekti tulemusena luuakse vähemalt 1 töökoht, kus töötasu on suurem kui maakonnas sama tegevusala keskmine.
	0- Projektiga ei looda ühtegi töökohta.
1- Projektiga säilitatakse olemasolev töökoht.
2- Projektiga luuakse tegevusala kuni keskmise palgaga töökoht.
3- Projektiga luuakse maakonnas tegevusala üle keskmise palgaga töökoht.

	3. Projekti vajalikkus ja elujõulisus ettevõtte jaoks 
	20%
	Projektis on arenguvajadus ja lahendus/tegevused arusaadavalt välja toodud, projekt toob kaasa olulise positiivse pikaajalise muutuse taotleja/tegevuspiirkonna jaoks vähemalt 5 aasta jooksul peale projekti lõppemist.

	0- Projektis ei ole arenguvajadust/kitsaskohta kirjeldatud, projekt ei too kaasa positiivset muutust. taotleja/tegevuspiirkonna jaoks. Tegevused lõpevad projekti lõpuga, (investeeringu)objekti edasine kasutamine pole läbi mõeldud.
1- Projektist võib aru saada, millist arenguvajadust/kitsaskohta lahendatakse, kuid projekt ei too kaasa olulist positiivset muutust või muutus on lühiajaline (piirdub projekti kestusega) taotleja/tegevuspiirkonna jaoks. Püsib suur risk, et projekt vajab ka edaspidi lisarahastust.
2- Projektis on arenguvajadus arusaadavalt välja toodud, projekt toob kaasa positiivse püsiva muutuse taotleja/tegevuspiirkonna jaoks vähemalt 1 aasta jooksul projekti elluviimisest. Projekti tulemused on elujõulised, rajatud investeeringuobjektide edasine kasutamine on läbi mõeldud ja realistlik. 
3- Projektis on arenguvajadused ja lahendused/tegevused arusaadavalt välja toodud, projekt toob kaasa olulise positiivse pikaajalise, vähemalt 5 aasta jooksul peale projekti lõppemist, muutuse taotleja/tegevuspiirkonna jaoks. 

	4. Projekti eelarve põhjendatus ja kuluefektiivsus
	20%
	Projekti tulemuste saavutamine on esitatud aja ja ressursside juures teostatav, eelarve on selge ja realistlik, vajadusel hinnapakkumistega kaetud. Hinnatud on eelarve kallinemise riski ning analüüsitud selle maandamist. 


	0- Projekti tulemuste saavutamine ei ole usutav, ajakava ja eelarve on ebarealistlikud.
1- Projekti tulemuste saavutamine on kavandatud ajakava ja eelarve juures raskesti teostatav, kuna ressursse on  üle- või alahinnatud.
2- Projekti tulemuste saavutamine on kavandatud ajakava ja eelarve juures teostatav, eelarve on selge ja realistlik, vajadusel hinnapakkumistega kaetud. 
3- Projekti tulemuste saavutamine on kavandatud ajakava ja eelarve juures teostatav, eelarve on selge ja realistlik, vajadusel hinnapakkumistega kaetud. Hinnatud on eelarve kallinemise riski ning realistlikult analüüsitud selle maandamist. 

	5. Taotleja suutlikkus projekti ellu viia
	15%
	Taotleja ja/või tema meeskonnaliikmetel on varasem kogemus projektide elluviimisel, olemas on vajalikud teadmised ja oskused projekti tulemuslikuks elluviimiseks, võimekus katta kallinemine. Eelnevad LEADER-projektid (olemasolul) on lõpetatud tähtaegselt.


	0- Taotleja ja/või tema meeskonnaliikmete võimekus projekti ellu viia on väga väike, puuduvad varasemad kogemused ja oskused. Taotleja on varem jätnud projekte ellu viimata. 
1- Taotleja ja/või tema meeskonnaliikmetel on osaline võimekus projekti ellu viia v.a alustav ettevõte*. Taotleja on varem jätnud osaliselt projekte ellu viimata.
2- Taotleja ja/või tema meeskonnaliikmetel on võimekus projekti ellu viimiseks, olemas on vajalikud teadmised. Taotlejal on mõningane projektide elluviimise kogemus. Kaasatud on projekti eesmärgiga sobivad partnerid.  
3- Taotleja ja/või tema meeskonnaliikmetel nt kaasatud mentoril vms on varasem kogemus projektide elluviimisel, olemas on vajalikud teadmised ja oskused projekti tulemuslikuks elluviimiseks, võimekus katta kallinemine. Eelnevad LEADER-projektid (olemasolul) on lõpetatud tähtaegselt. 



* Alustav ettevõte on ettevõte, mille asutamisest ei ole möödas rohkem kui 24 kuud. 


	6.2.2. ALAMEEDE 1.2 MENTORI, ÕPPEREISI, KOOLITUSE JA KOOSTÖÖ ARENDAMISE TOETUS 

	Hindamiskriteerium
	Osakaal
	Maksimaalse hinde kirjeldus
	  Hinde kirjelduse skaala

	1. Projekti vastavus meetme eesmärkidele
	20%
	Projekt tuleneb otseselt strateegia visioonist ja eesmärkidest, arenguvajadus ja lahendus on selgelt esitatud ning kestlik. 

	0- Projekt ei ole strateegiaga seotud, arenguvajadust ei ole kirjeldatud.
1- Projekt on kaudselt strateegiaga seotud, võib aru saada, millist arenguvajadust projektiga lahendatakse.
2- Projekt on strateegiaga seotud, arenguvajadus on arusaadavalt kirjeldatud.
3- Projekt tuleneb otseselt strateegia visioonist ja eesmärkidest, arenguvajadus ja lahendus on selgelt esitatud ning kestlik. 

	2. Projekti mõju meetme mõõdikute täitmisele
	25%
	Projektis on tootearendus (toode, teenus, tehnoloogia, protsess) koostöös teadus- või arendusasutusega ja/või ettevõtjate vahelisest koostööst saab kasu vähemalt 6 ettevõtet. 

	0- Projekti kaasatud partneri(te) kasu ei ole kirjeldatud.
1- Projektist kasusaajaid on 2 kohalikku ettevõtet. 
2- Koostöö on laiapõhjalisem, projektist kasusaajaid on 3-5 ettevõtet. 
3- Projektis on tootearendus (toode, teenus, tehnoloogia, protsess) koostöös teadus- või arendusasutusega ja/või ettevõtjate vahelisest koostööst on kasusaajaid vähemalt 6 ettevõtet.

	3. Projekti vajalikkus ja elujõulisus ettevõtte jaoks 
	20%
	Projektis on arenguvajadus ja lahendus arusaadavalt välja toodud. Kasusaajad on selgelt määratletud ja seotud projekti tulemustega. Projekt toob kaasa olulise positiivse pikaajalise muutuse taotleja/tegevuspiirkonna jaoks vähemalt 5 aasta jooksul peale projekti lõppemist.

	0- Projektis ei ole arenguvajadust kirjeldatud, projekt ei too kaasa positiivset muutust taotleja/tegevuspiirkonna jaoks. Tegevused lõpevad projekti lõpuga.
1- Projektist võib aru saada, millist arenguvajadust  lahendatakse, kuid projekt ei too kaasa olulist positiivset muutust või muutus on lühiajaline (piirdub projekti kestusega) taotleja/tegevuspiirkonna jaoks. 
2- Projektis on arenguvajadus arusaadavalt välja toodud. Projekt toob kaasa positiivse püsiva muutuse taotleja/tegevuspiirkonna jaoks vähemalt 1 aasta jooksul projekti elluviimisest. Projekti tulemused on elujõulised.
3- Projektis on arenguvajadus ja lahendus arusaadavalt välja toodud. Kasusaajad on selgelt määratletud ja seotud projekti tulemustega. Projekt toob kaasa olulise positiivse pikaajalise, vähemalt 5 aasta jooksul peale projekti lõppemist, muutuse taotleja/tegevuspiirkonna jaoks. 

	4. Projekti eelarve põhjendatus ja kuluefektiivsus
	20%
	Projekti tulemuste saavutamine on esitatud aja ja ressursside juures teostatav, eelarve on selge ja realistlik, vajadusel hinnapakkumistega kaetud. Hinnatud on eelarve kallinemise riski ning analüüsitud selle maandamist. 

	0- Projekti tulemuste saavutamine ei ole usutav, ajakava ja eelarve on ebarealistlikud.
1-  Projekti tulemuste saavutamine on kavandatud ajakava ja eelarve juures raskesti teostatav, kuna ressursse on  üle- või alahinnatud.
2- Projekti tulemuste saavutamine on kavandatud ajakava ja eelarve juures teostatav, eelarve on selge ja realistlik, vajadusel hinnapakkumistega kaetud. 
3- Projekti tulemuste saavutamine on kavandatud ajakava ja eelarve juures teostatav, eelarve on selge ja realistlik, vajadusel hinnapakkumistega kaetud. Hinnatud on eelarve kallinemise riski ning analüüsitud selle maandamist. 

	[bookmark: _Hlk171949750]5. Taotleja suutlikkus projekti ellu viia
	15%
	Taotleja ja/või tema meeskonnaliikmetel on varasem kogemus projektide elluviimisel, olemas on vajalikud teadmised ja oskused projekti tulemuslikuks elluviimiseks, võimekus katta kallinemine. Kaasatud on projekti eesmärgiga sobivad partnerid.  Eelnevad LEADER-projektid (olemasolul) on lõpetatud tähtaegselt.

	0- Taotleja ja/või tema meeskonnaliikmete võimekus projekti ellu viia on väga väike, puuduvad varasemad kogemused ja oskused. Taotleja on varem jätnud projekte ellu viimata. 
1- Taotleja ja/või tema meeskonnaliikmetel on osaline võimekus projekti ellu viia v.a alustav ettevõte*. Taotleja on varem jätnud osaliselt projekte ellu viimata.
2- Taotleja ja/või tema meeskonnaliikmetel on võimekus projekti ellu viimiseks, olemas on vajalikud teadmised. Taotlejal on mõningane projektide elluviimise kogemus. Kaasatud on projekti eesmärgiga sobivad partnerid.  
3- Taotleja ja/või tema meeskonnaliikmetel nt kaasatud mentoril vms on varasem kogemus projektide elluviimisel, olemas on vajalikud teadmised ja oskused projekti tulemuslikuks elluviimiseks, võimekus katta kallinemine. Kaasatud on projekti eesmärgiga sobivad partnerid. Eelnevad LEADER-projektid (olemasolul) on lõpetatud tähtaegselt. 






	6.2.3. ALAMEEDE 2: ENERGIAKULUDE VÄHENDAMINE

	Hindamiskriteerium
	Osakaal
	Maksimaalse hinde kirjeldus
	  Hinde kirjelduse skaala

	1. Projekti vastavus meetme eesmärkidele
	20%
	Projekt on otseselt suunatud energia impordi ja energiakulude vähendamisele. 
Investeering suurendab tarbimiskohas energiasäästu ning võimaldab energiasüsteemi pidevalt kasutada.
Taastuvenergial toimiv energiasüsteem vähendab seniseid kulusid energia ostmiseks.
	0- Projekt ei ole seotud strateegiaga, arenguvajadust ei ole kirjeldatud.
1- Projekt on strateegiaga seotud, kuid tegevus energiasäästu (energia impordi või energiakulude vähendamine) kaasa ei too. 
2- Projekt on strateegiaga seotud, kavandatakse mõningast energiasäästu, kuid lahendus ei anna pikaajalist toimet.
3- Projekt on strateegiaga seotud, lahendus on selgelt esitatud ja kestlik. Investeering suurendab tarbimiskohas energiasäästu ning võimaldab energiasüsteemi pidevalt kasutada.

	
2. Projekti mõju meetme mõõdikute täitmisele
	25%
	Projekti tulemusena tekib energiaauditist või tasuvusanalüüsist lähtuvalt energiasääst vähemalt 30% võrreldes algtasemega.

	0- Projekt ei panusta enegiasäästu sihtväärtustesse.
1- Projekti tulemusena tekib energiaauditist või tasuvusanalüüsist lähtuvalt kuni 10% energiasäästu võrreldes algtasemega.
2- Projekti tulemusena tekib energiaauditist või tasuvusanalüüsist  lähtuvalt vahemikus 10-30% energiasäästu võrreldes algtasemega.
3- Projekti tulemusena tekib energiaauditist või tasuvusanalüüsist lähtuvalt vähemalt 30% energiasäästu võrreldes algtasemega.

	
3. Projekti tulemuslikkus ja elujõulisus
	20%
	Projekti tegevused on läbi mõeldud ja põhjendatud ning vajalikud projekti eesmärgi ja kavandatud tulemuste saavutamiseks. Taotleja suudab kavandatud tegevusi jätkata või investeeringuobjekte toimivana hoida vähemalt 5 aasta jooksul peale projekti lõppemist.

	0- Projekti tegevused lõpevad projekti lõpuga, investeeringuobjekti edasine kasutamine ei ole läbi mõeldud.
1- Projekti tulemus on vähesel määral jätkusuutlik, püsib suur risk, et investeeringuobjekt vajab ka edaspidi lisarahastust.
2- Projekti tulemus on lühiajaliselt  jätkusuutlik kuni projekti elluviijad sellega tegelevad.
3- Projekti tulemus on jätkusuutlik, investeeringuobjekti edasine  kasutamine on läbi mõeldud ja realistlik vähemalt 5 aasta jooksul peale projekti lõppemist. 

	
4. Projekti eelarve põhjendatus ja kuluefektiivsus
	20%
	Projekti tulemuste saavutamine on ajakava ja eelarve puhul teostatav, ressursside kavandamine on selge ja realistlik. Hinnatud on teostamise riski ja analüüsitud selle maandamist.

	0- Projekti tulemuste saavutamine ei ole usutav, kavandatud ajakava ja eelarve on ebarealistlikud.
1- Projekti tulemuste saavutamine on kavandatud ajakava ja eelarve põhjal raskesti teostatav, ressursse on tugevalt üle- või alahinnatud.
2- Projekti tulemuste saavutamine on kavandatud ajakava ja eelarve põhjal teostatav, ressursse on vähesel määral üle- või alahinnatud.
3- Projekti tulemuste saavutamine on kavandatud ajakava ja eelarve puhul teostatav, ressursse on kavandatud selgelt ja realistlikult. Hinnatud on teostamise riski ja analüüsitud selle maandamist.

	
5. Taotleja suutlikkus projekti ellu viia
	15%
	Taotlejal ja/või tema meeskonnaliikmetel, nt kaasatud mentoril vms, on varasem kogemus projektide elluviimisel, olemas on vajalikud teadmised ja oskused projekti tulemuslikuks elluviimiseks, võimekus katta kallinemine. Kaasatud on projekti eesmärgiga sobivad partnerid. Eelnevad LEADER-projektid (olemasolul) on lõpetatud tähtaegselt.

	0- Taotleja ja/või tema meeskonnaliikmete võimekus projekti ellu viia on väga väike, puuduvad varasemad kogemused ja oskused. Taotleja on varem jätnud projekte ellu viimata.
1- Taotleja ja/või tema meeskonnaliikmetel on osaline võimekus projekti ellu viia. Taotleja on varem jätnud osaliselt projekte ellu viimata.
2- Taotleja ja/või tema meeskonnaliikmetel on võimekus projekti ellu viimiseks, olemas on vajalikud teadmised. Taotlejal on mõningane projektide elluviimise kogemus. Kaasatud on projekti eesmärgiga sobivad partnerid.  
3- Taotlejal ja/või tema meeskonnaliikmetel, nt kaasatud mentoril vms, on varasem kogemus projektide elluviimisel, olemas on vajalikud teadmised ja oskused projekti tulemuslikuks elluviimiseks, võimekus katta kallinemine. Kaasatud on projekti eesmärgiga sobivad partnerid. Eelnevad LEADER-projektid (olemasolul) on lõpetatud tähtaegselt.   






	6.2.4. ALAMEEDE 3.1 KOGUKONNATÖÖ KÄIVITAMINE

	Hindamiskriteerium
	Osakaal
	Maksimaalse hinde kirjeldus
	Hinde kirjelduse skaala

	1. Projekti vastavus meetme eesmärkidele
	20%
	Projekt tuleneb otseselt strateegia visioonist ja eesmärkidest, arenguvajadus ja lahendus on selgelt esitatud ning kestlik. Projekt on otseselt suunatud kogukondliku tegevuse aktiveerimisele kogukonnaliikmete elavdamise abil.
	0- Projekt ei ole strateegiaga seotud, arenguvajadust ei ole lahti seletatud.
1- Projekt on kaudselt strateegiaga seotud, võib aru saada, millist arenguvajadust projektiga lahendatakse.
2- Projekt on strateegiaga seotud, arenguvajadus on arusaadavalt kirjeldatud.
3- Projekt tuleneb otseselt strateegia visioonist ja eesmärkidest, arenguvajadus ja lahendus on selgelt kirjeldatud ning kestlik. Projekt on otseselt suunatud kogukondliku tegevuse aktiveerimisele kogukonnaliikmete elavdamise abil.

	2. Projekti mõju meetme mõõdikute täitmisele
	25%
	Projekti otseste kasusaajate arv on suurem kui 25 inimest. 
	0- Projekti otseste kasusaajate arv on väiksem kui 10 inimest. 
1- Projekti otseste kasusaajate arv on vahemikus 10-15 inimest.
2- Projekti otseste kasusaajate arv on vahemikus 15-25 inimest.
3- Projekti otseste kasusaajate arv on suurem kui 25 inimest.

	3. Projekti vajalikkus ja elujõulisus kogukonna jaoks 
	20%
	Projektis on arenguvajadus ja lahendus arusaadavalt välja toodud. Projekti elluviimisel on kaasatud kohalik kogukond (st oluline osa kogukonna liikmetest).
Kogukond ja kogukonna liikmed saavad projekti tulemustest arvestatavat kasu. 
Projekti tegevused on läbi mõeldud ja põhjendatud ning vajalikud projekti eesmärgi ja kavandatud tulemuste saavutamiseks. 

	0- Projektis ei ole arenguvajadust/kitsaskohta lahti seletatud, projekt ei too kaasa positiivset muutust taotleja/kogukonna jaoks. Tegevused lõpevad projekti lõpuga, kogukonnaliikmete kasu on vähene.  
1- Projektist võib aru saada, millist arenguvajadust  lahendatakse, kuid projekt ei too kaasa olulist positiivset muutust või muutus on lühiajaline (piirdub projekti kestusega) taotleja/kogukonna jaoks. Püsib suur risk, et projekt vajab ka edaspidi lisarahastust. 
2- Projektis on arenguvajadus arusaadavalt välja toodud, projekt toob kaasa positiivse püsiva muutuse taotleja/kogukonna jaoks vähemalt 1 aasta jooksul projekti elluviimisest. 

3- Projektis on arenguvajadus ja lahendus arusaadavalt välja toodud, projekt toob kogukonna jaoks kaasa olulise pikaajalise positiivse muutuse . Projekti tulemused on elujõulised, edasine tegevus on läbi mõeldud ja realistlik. Kogukonna liikmete kasu projektist on arvestatav.

	4. Projekti eelarve põhjendatus ja kuluefektiivsus
	20%
	Eelarve on arusaadav ja kulud on detailselt kirjeldatud. Kulude vajalikkus on selgelt põhjendatud ning vastavuses kavandatud tegevuste ja tulemustega.
	0- Projekti tulemuste saavutamine ei ole usutav, kuna kulude vajalikkus ei ole põhjendatud, planeeritud eelarve on  ebarealistlik.
1- Projekti tulemuste saavutamine on kavandatud eelarve juures raskesti teostatav, kuna ressursse on  üle- või alahinnatud.
2- Projekti tulemuste saavutamine on kavandatud eelarve juures teostatav, eelarve on selge ja realistlik.
3- Eelarve on arusaadav ja kulud on detailselt kirjeldatud. Kulude vajalikkus on selgelt põhjendatud ning vastavuses kavandatud tegevuste ja tulemustega.

	5. Taotleja suutlikkus projekti ellu viia
	15%
	Taotleja ja/või tema meeskonnaliikmetel, nt kaasatud mentoril vms, on varasem kogemus projektide elluviimisel, olemas on vajalikud teadmised ja oskused projekti tulemuslikuks elluviimiseks. Kaasatud on projekti eesmärgiga sobivad partnerid. Eelnevad LEADER-projektid (olemasolul) on lõpetatud tähtaegselt.

	0- Taotleja ja/või tema meeskonnaliikmete võimekus projekti ellu viia on väga väike, puuduvad varasemad kogemused ja oskused. Taotleja on varem jätnud projekte ellu viimata. 
1- Taotleja ja/või tema meeskonnaliikmetel on osaline võimekus projekti ellu viia. Taotleja on varem jätnud osaliselt projekte ellu viimata. 
2- Taotleja ja/või tema meeskonnaliikmetel on võimekus projekti ellu viimiseks, olemas on vajalikud teadmised. Taotlejal on mõningane projektide elluviimise kogemus. Kaasatud on projekti eesmärgiga sobivad partnerid.
3- Taotleja ja/või tema meeskonnaliikmetel, nt kaasatud mentoril vms, on varasem kogemus projektide elluviimisel, olemas on vajalikud teadmised ja oskused projekti tulemuslikuks elluviimiseks, võimekus katta kallinemine. Kaasatud on projekti eesmärgiga sobivad partnerid. Eelnevad LEADER-projektid (olemasolul) on lõpetatud tähtaegselt.






	6.2.5. ALAMEEDE 3.2 KOGUKONNATÖÖS ARUKA KÜLA LÄHENEMISE KASUTAMISE INVESTEERINGUTOETUS

	Hindamiskriteerium
	Osakaal
	Maksimaalse hinde kirjeldus
	Hinde kirjelduse skaala

	1. Projekti vastavus meetme eesmärkidele
	20%
	Projekt on otseselt suunatud aruka küla lähenemise rakendamisele lähtuvalt kogukonna arengukavast;
Projekti eesmärk on selgelt ja konkreetselt sõnastatud ning aitab kaasa meetme eesmärgi saavutamisele.

	0- Projekt ei ole seotud strateegiaga ja/või kogukonna arengukavaga, arenguvajadust ei ole taotluses kirjeldatud.
1- Projekt on kaudselt strateegiaga seotud, võib aru saada, millist kogukonna arenguvajadust projektiga lahendatakse.
2- Projekt on strateegiaga seotud, kogukonna arenguvajadus on arusaadavalt kirjeldatud ning vastavuses kogukonna arengukavaga.
3- Projekt tuleneb otseselt strateegia visioonist ja eesmärkidest, arenguvajadus ja lahendus on selgelt esitatud, kestlik ja vastavuses kogukonna arengukavaga.

	2. Projekti mõju meetme mõõdikute täitmisele
	25%
	Investeeringu kasusaajate arv on suurem kui 150 inimest.

	0- Projekti otseste kasusaajate arv on väiksem kui 25 inimest.
1- Projekti otseste kasusaajate arv on vahemikus 25-100 inimest.
2- Projekti otseste kasusaajate arv on vähemalt 100-150 inimest.
3- Projekti otseste kasusaajate arv on suurem kui 150 inimest.

	3. Projekti vajalikkus ja elujõulisus kogukonna jaoks 
	20%
	Projektis on arenguvajadus ja lahendus arusaadavalt välja toodud. 
Kogukond ja kogukonna liikmed saavad projekti tulemustest arvestatavat kasu. 
Projekti tegevused on läbi mõeldud ja põhjendatud ning vajalikud projekti eesmärgi ja kavandatud tulemuste saavutamiseks. 
Taotleja suudab kavandatud investeeringuobjekte toimivana hoida vähemalt 5 aasta jooksul peale projekti lõppemist.

	0- Projektis ei ole arenguvajadust kirjeldatud, projekt ei too kaasa positiivset muutust kogukonna jaoks. Tegevused lõpevad projekti lõpuga, kogukonnaliikmete kasu on vähene.
1- Projektist võib aru saada, millist arenguvajadust lahendatakse, kuid projekt ei too kaasa olulist positiivset muutust või muutus on lühiajaline (piirdub projekti kestusega) kogukonna jaoks. Püsib tõenäosus, et projekt vajab ka edaspidi lisarahastust.
2- Projektis on arenguvajadus arusaadavalt välja toodud, projekt toob kaasa positiivse püsiva muutuse kogukonna jaoks vähemalt 1 aasta jooksul projekti elluviimisest. Projekti tulemused on elujõulised, rajatud investeeringuobjektide edasine kasutamine on läbi mõeldud ja realistlik. 
3- Projektis on arenguvajadus ja lahendus arusaadavalt välja toodud, projekti tegevused läbi mõeldud ja põhjendatud. Projekt toob kogukonna jaoks kaasa olulise pikaajalise positiivse muutuse. Projekti tulemused on elujõulised,  investeeringuobjektide edasine kasutamine on läbi mõeldud ja realistlik vähemalt 5 aasta jooksul peale projekti lõppemist. 

	4. Projekti eelarve põhjendatus ja kuluefektiivsus
	20%
	Eelarve on arusaadav ja kulud on detailselt kirjeldatud. 
Kulude vajalikkus on selgelt põhjendatud ning vastavuses kavandatud tegevuste ja tulemustega.

	0- Projekti tulemuste saavutamine ei ole usutav, kuna kulude vajalikkus ei ole põhjendatud, kavandatud eelarve on  ebarealistlik.
1- Projekti tulemuste saavutamine on esitatud  ressursside juures raskesti teostatav, kuna ressursse on  üle- või alahinnatud.
2- Projekti tulemuste saavutamine on kavandatud eelarve juures teostatav, eelarve on selge ja realistlik. 
3- Eelarve on arusaadav ja kulud on detailselt kirjeldatud. Kulude vajalikkus on selgelt põhjendatud ning vastavuses kavandatud tegevuste ja tulemustega.

	5. Taotleja suutlikkus projekti ellu viia
	15%
	Taotleja ja/või tema meeskonnaliikmetel on varasem kogemus projektide elluviimisel, olemas on vajalikud teadmised ja oskused projekti tulemuslikuks elluviimiseks. Eelnevad LEADER-projektid (olemasolul) on lõpetatud tähtaegselt. 

	0- Taotleja ja/või tema meeskonnaliikmete võimekus projekti ellu viia on väga väike, puuduvad varasemad kogemused ja oskused. Taotleja on varem jätnud projekte ellu viimata. 
1- Taotleja ja/või tema meeskonnaliikmetel on osaline võimekus projekti ellu viia. Taotleja on varem jätnud osaliselt projekte ellu viimata.
2- Taotleja ja/või tema meeskonnaliikmetel on võimekus projekti ellu viimiseks, olemas on vajalikud teadmised. Taotlejal on mõningane projektide elluviimise kogemus. 
3- Taotleja ja/või tema meeskonnaliikmetel nt kaasatud mentoril vms on varasem kogemus projektide elluviimisel, olemas on vajalikud teadmised ja oskused projekti tulemuslikuks elluviimiseks. Eelnevad LEADER-projektid (olemasolul) on lõpetatud tähtaegselt.    






	6.2.6 ALAMEEDE 3.3 KOGUKONNATÖÖS ARUKA KÜLA LÄHENEMISE KASUTAMISE MITTEINVESTEERINGUTOETUS

	Hindamiskriteerium
	Osakaal
	Maksimaalse hinde kirjeldus
	Hinde kirjelduse skaala

	1. Projekti vastavus meetme eesmärkidele
	20%
	Projekti eesmärk on selgelt ja konkreetselt sõnastatud ning aitab kaasa meetme eesmärgi saavutamisele.
Projekt on otseselt suunatud aruka küla lähenemise rakendamiseks
a) aruka küla arengukava koostamise;
b) kogukonnaliikmete elavdamise kaudu.
	0- Projekt ei ole strateegiaga seotud, arenguvajadust ei ole kirjeldatud.
1- Projekt on kaudselt strateegiaga seotud, võib aru saada, millist arenguvajadust projektiga lahendatakse.
2- Projekt on strateegiaga seotud, arenguvajadused on arusaadavalt kirjeldatud.
3- Projekt tuleneb otseselt strateegia visioonist ja eesmärkidest, arenguvajadused ja lahendused on selgelt esitatud ning kestlikud.

	2. Projekti mõju meetme mõõdikute täitmisele
	25%
	Projekti otseste kasusaajate arv on arengukava koostamise toetuse puhul suurem kui 150 inimest ja kogukonnaliikmete elavdamistegevuste puhul suurem kui 50 inimest. 
	0- Arengukavaga hõlmatud piirkonna elanike arv on väiksem kui 75 inimest. Elavdamistegevuste puhul on otseste kasusaajate arv kirjeldatud umbmääraselt või on väiksem kui 20 inimest.
1- Arengukavaga hõlmatud piirkonna elanike arv on vahemikus 75-100 inimest. Elavdamistegevuste puhul on otseste kasusaajate arv on 20-35 inimest.
2- Arengukavaga hõlmatud piirkonna elanike arv on vahemikus 100-150 inimest. Elavdamistegevuste puhul on otseste kasusaajate arv 35-50 inimest. Projektis on kirjeldatud ka kaudsed kasusaajad.
3- Arengukavaga hõlmatud piirkonna elanike arv on suurem kui 150 inimest. Elavdamistegevuste puhul on otseste kasusaajate arv suurem kui 50 inimest.

	3. Projekti vajalikkus ja elujõulisus kogukonna jaoks 
	20%
	Projektis on arenguvajadus ja lahendus arusaadavalt kirjeldatud, projekt toob kogukonna jaoks kaasa olulise pikaajalise positiivse muutuse vähemalt 3 aasta jooksul peale projekti lõppemist. Arengukava koostamise projekti elluviimisel on kaasatud vähemalt 25%  kohaliku kogukonna liikmetest.

	0- Projektis ei ole arenguvajadust kirjeldatud, projekt ei too kaasa positiivset muutust kogukonna jaoks. Tegevused lõpevad projekti lõpuga, kogukonnaliikmete kasu on vähene.
1- Projektist võib aru saada, millist arenguvajadust  lahendatakse, kuid projekt ei too kaasa olulist positiivset muutust või muutus on lühiajaline (piirdub projekti kestusega) kogukonna jaoks. 
2- Projektis on arenguvajadus arusaadavalt kirjeldatud, projekt toob kaasa positiivse püsiva muutuse kogukonna jaoks vähemalt 1 aasta jooksul projekti elluviimisest. Projekti tulemused on elujõulised, strateegia edasine rakendamine on läbi mõeldud ja realistlik. 
3- Projektis on arenguvajadus ja lahendus arusaadavalt kirjeldatud, projekt toob kogukonna jaoks kaasa olulise pikaajalise positiivse muutuse vähemalt 3 aasta jooksul peale projekti lõppemist. Arengukava koostamise projekti elluviimisel on kaasatud vähemalt 25% kohaliku kogukonna liikmetest.

	4. Projekti eelarve põhjendatus ja kuluefektiivsus
	20%
	Eelarve on arusaadav ja kulud on detailselt kirjeldatud. 
Kulude vajalikkus on selgelt põhjendatud ning vastavuses kavandatud tegevuste ja tulemustega.
	0- Projekti tulemuste saavutamine ei ole usutav, kuna kulude vajalikkus ei ole põhjendatud, kavandatud eelarve on  ebarealistlik.
1- Projekti tulemuste saavutamine on kavandatud eelarve  juures raskesti teostatav, kuna ressursse on  üle- või alahinnatud.
2- Projekti tulemuste saavutamine on kavandatud eelarve  juures teostatav, eelarve on selge ja realistlik.
3- Eelarve on arusaadav ja kulud on detailselt kirjeldatud. Kulude vajalikkus on selgelt põhjendatud ning vastavuses kavandatud tegevuste ja tulemustega.

	5. Taotleja suutlikkus projekti ellu viia
	15%
	Taotleja ja/või tema meeskonnaliikmetel on varasem kogemus projektide elluviimisel, olemas on vajalikud teadmised ja oskused projekti tulemuslikuks elluviimiseks. Eelnevad LEADER-projektid (olemasolul) on lõpetatud tähtaegselt. 

	0- Taotleja ja/või tema meeskonnaliikmete võimekus projekti ellu viia on väga väike, puuduvad varasemad kogemused ja oskused. Taotleja on varem jätnud projekte ellu viimata. 
1- Taotleja ja/või tema meeskonnaliikmetel on osaline võimekus projekti ellu viia. Taotleja on varem jätnud osaliselt projekte ellu viimata. 
2- Taotleja ja/või tema meeskonnaliikmetel on võimekus projekti ellu viimiseks, olemas on vajalikud teadmised. Taotlejal on mõningane projektide elluviimise kogemus. 
3- Taotleja ja/või tema meeskonnaliikmetel nt kaasatud mentoril vms on varasem kogemus projektide elluviimisel, olemas on vajalikud teadmised ja oskused projekti tulemuslikuks elluviimiseks. Eelnevad LEADER-projektid (olemasolul) on lõpetatud tähtaegselt. 







7. Hindamiskomisjoni ettepaneku koostamine
7.1 Hindamistulemused vormistatakse hindamisprotokollina. Komisjoni koosolekul Taotluste paremusjärjestuse moodustamisel loetakse paremaks kõrgema keskmise hinde saanud Taotlus. Võrdsete tulemustega Taotluste puhul moodustatakse Taotluste paremusjärjestus esimese kahe hindamiskriteeriumi kõrgema keskmise hinde alusel. Nimetatud paremusjärjestuse moodustamine märgitakse Komisjoni protokollilisse ettepanekusse.
7.2 Taotluste pingerea alusel tehakse Koostöökoja juhatusele ettepanek Taotluste rahastamiseks kuni rahaliste vahendite lõppemiseni.
7.3 Protokollilise ettepaneku koos paremusjärjestusega esitab Komisjon kinnitamiseks Koostöökoja juhatusele peale Komisjoni koosoleku toimumist.
    
8. Taotluste rahuldamine või rahuldamata jätmine
8.1 Koostöökoja juhatus koostab Komisjoni ettepaneku alusel Taotluste paremusjärjestuse ning teeb ettenähtud eelarve piires paremusjärjestusse seatud Taotluste kinnitamise otsuse Taotluste osas, mis on saanud koondhindepunktiks vähemalt 2.00 võimalikust maksimaalsest 3 punktist.
8.1.1 Kui juhatus ei saa haldusmenetluse seadusest või korruptsioonivastasest seadusest lähtuvalt vastavaid otsuseid teha, kinnitab Taotluste paremusjärjestuse ja toetuste summad Koostöökoja üldkoosolek.
8.2 Koostöökoja juhatus/üldkoosolek teeb Taotluse kinnitamisest keeldumise otsuse, kui:
8.2.1 Taotlus ei vasta Taotluse ja toetatava tegevuse meetmelehel ning Määruses toodud   tingimustele;
8.2.2 Kui taotleja on Komisjoni liikmeid hindamistulemuste osas mõjutanud ja mõjutamise fakt on kinnitust leidnud;
8.2.3 paremusjärjestuse alusel ei jätku ettenähtud eelarvevahendeid Taotluse rahuldamiseks. 
8.3 Taotluste rahuldamise ettepanekus sätestatakse Komisjoni poolt esitatud Taotluste paremusjärjestus, kinnitatud toetussummad, kinnitamata jäetud Taotlused koos vastavate põhjendustega ning muu oluline teave Taotluse hindamisega seotud asjaolude kohta;
8.4 Koostöökoja juhatus või üldkoosolek võib Komisjoni Taotluste paremusjärjestuse ettepanekut mitte kinnitada, kui tuvastab hindamisprotsessis, taotlemise, menetlemise ja hindamise korras või Haldusmenetluse seaduses sätestatud nõuete rikkumisi.
8.5 Mittekinnitamise otsuses märgib Koostöökoja juhatus või üldkoosolek mittekinnitamise põhjused ja alused ning esitab paremusjärjestuse ettepaneku Komisjonile uueks hindamiseks. Uuel hindamisel kõrvaldatakse Koostöökoja juhatuse või üldkoosoleku poolt täheldatud rikkumine ning hinnatakse uuesti kõik esitatud Taotlused. Uue hindamise tulemusel tekkinud paremusjärjestus esitatakse uuesti Koostöökoja juhatusele või üldkoosolekule kinnitamiseks.
8.6 Koostöökoda esitab PRIA-le Koostöökoja juhatuse või üldkoosoleku otsuse Taotluste paremusjärjestusse seadmise kohta või hindamiskriteeriumite miinimumnõuetele vastavuse kohta ning Taotluse rahuldamise või rahuldamata jätmise ja Taotluses nimetatud tegevuse rahastamise suuruse määramise kohta koos Taotluste hindamise protokolliga kümne (10)  tööpäeva jooksul arvates nimetatud ettepaneku kohta otsuse tegemisest.
8.7 Koostöökoja büroo teeb juhatuse või üldkoosoleku otsuse alusel Koostöökoja veebilehel teatavaks kinnitatud projektide nimekirja. Taotlejaid teavitatakse tulemustest 10 kalendripäeva jooksul alates juhatuse või üldkoosoleku otsuse tegemisest. 
8.8 Koostöökoja juhatuse või üldkoosoleku LEADER-projektide rahuldamise/rahuldamata jätmise otsus edastatakse PRIA-le, misjärel PRIA teostab projektitoetuse taotleja ja projektitaotluse nõuetekohasuse kontrolli. PRIA kontrollib hinnatud projektitaotluse nõuetekohasust ja selles esitatud andmete õigsust ning projektitoetuse taotleja ja toetatava tegevuse vastavust Euroopa Liidu õigusaktides, Euroopa Liidu ühise põllumajanduspoliitika rakendamise seaduses ja määruses sätestatud ning ÜPP-strateegiakavas esitatud nõuetele.
8.9 PRIA teeb esitatud projektitaotluse osalise või täieliku rahuldamise otsuse või projektitaotluse rahuldamata jätmise otsuse 70 tööpäeva jooksul arvates päevast, mil  Koostöökoda esitas PRIA-le projektide rahuldamise/rahuldamata jätmise otsuse.

9. Taotluste elluviimine
9.1 Taotluse elluviijal on PRIA heakskiitva otsuse kuupäevast alates projekti tegevuskava elluviimiseks aega kuni 24 kuud. Sealjuures vastavalt Määrusele ei või LEADER-projektide tegevustega alustada, sealhulgas sellega seotud siduvaid kohustusi  võtta varem, ning tegevuse elluviimist tõendavad dokumendid ei tohi olla väljastatud varem kui kohalikule tegevusrühmale projektitaotluse esitamise päevale järgneval päeval, välja arvatud ettevalmistav töö, mis on tekkinud alates 1. jaanuarist 2023.
9.2 Taotluse elluviija lähtub oma tegevuste elluviimisel Määruse nõuetest.

10. Taotluste kinnitamata jätmisest vabanenud vahendid
10.1 Rahalised vahendid, mis vabanevad nõuetele vastavuse kontrolli käigus, projektide ellu viimata jäämise või odavnemise tõttu, kanduvad edasi vastava LEADER meetme eelarvesse. 

11. Vaidemenetlus 
11.1 Isik, kes leiab, et õigusaktiga või haldusmenetluse käigus on rikutud tema õigusi või piiratud tema vabadusi, võib esitada vaide 30 kalendripäeva jooksul.
11.2 LEADER-projektitaotluste esitamisega seotud õigusaktidele ja haldusmenetluste käigule esitatud vaiete lahendaja on PRIA. 

